Title: ประกาศคณะกรรมการควบคุมการขนส่งทางบกกลาง ฉบับที่ 1790 (พ.ศ. 2550) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 4 กรุงเทพมหานคร สายที่ 1105 วงกลมสำนักงานขนส่งเขตพื้นที่ ๔ - ตลาดหนองจอก เป็น ตลาดหนองจอก - ถนนเชื่อมสัมพันธ์ - แยกถนนหลวงแพ่ง และให้มีรายละเอียดเส้นทางแยกช่วง จำนวน 3 ช่วง

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๗๙๐ (พ.ศ. ๒๕๕๐)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๔ กรุงเทพมหานคร สายที่ ๑๑๐๕ วงกลมสำนักงานขนส่งเขตพื้นที่ ๔ - ตลาดหนองจอก
เป็น
ตลาดหนองจอก - ถนนเชื่อมสัมพันธ์ - แยกถนนหลวงแพ่ง
และให้มีรายละเอียดเส้นทางแยกช่วง
จำนวน
๓ ช่วง[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๓๘๓ (พ.ศ. ๒๕๔๖) ประกาศ ณ วันที่ ๑๐ เมษายน ๒๕๔๖ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๔ ในเขตกรุงเทพมหานคร สายที่ ๑๑๐๕ วงกลมสำนักงานขนส่งเขตพื้นที่ ๔ -
ตลาดหนองจอก ให้มีรายละเอียดเส้นทางแยกช่วงเพิ่มขึ้นอีก ๑ ช่วง นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๔/๒๕๕๐
เมื่อวันที่ ๒๐ กุมภาพันธ์ ๒๕๕๐ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด
๔ กรุงเทพมหานคร สายที่ ๑๑๐๕ วงกลมสำนักงานเขตพื้นที่ ๔ - ตลาดหนองจอก เป็นตลาดหนองจอก
- ถนนเชื่อมสัมพันธ์ - แยกถนนหลวงแพ่ง และให้มีรายละเอียดเส้นทางแยกช่วงจำนวน ๓ ช่วง
โดยให้ใช้รายละเอียดเส้นทางดังต่อไปนี้

สายที่
๑๑๐๕ ตลาดหนองจอก - ถนนเชื่อมสัมพันธ์ - แยกถนนหลวงแพ่ง
เริ่มต้นจากตลาดหนองจอก ไปตามถนนบุรีภิรมย์ แยกซ้ายไปตามถนนเชื่อมสัมพันธ์
แยกซ้ายไปตามถนนสุวินทวงศ์ แยกขวาไปตามถนนร่วมพัฒนา ผ่านวัดใหม่กระทุ่มล้ม โรงเรียนวัดขุมทองสถานีรถไฟหลวงแพ่ง
โรงเรียนวัดราชโกษา จนสุดเส้นทางที่ถนนหลวงแพ่ง
ช่วงตลาดหนองจอก - ถนนอยู่วิทยา - สี่แยกหนองจอก
เริ่มต้นจากตลาดหนองจอก ไปตามถนนบุรีภิรมย์ แยกขวาไปตามถนนสังฆสันติสุข แยกขวาไปตามถนนอยู่วิทยา
แยกขวาไปตามถนนสุวินทวงศ์จนสุดเส้นทางที่บริเวณสี่แยกหนองจอก
ช่วงตลาดหนองจอก - ถนนเชื่อมสัมพันธ์ - วัดลำต้อยติ่ง
เริ่มต้นจากตลาดหนองจอก ไปตามถนนบุรีภิรมย์ แยกซ้ายไปตามถนนเชื่อมสัมพันธ์ แยกซ้ายไปตามถนนสุวินทวงศ์
แยกขวาไปตามถนนร่วมพัฒนา แยกซ้ายไปตามถนนทางเข้าสำนักงานขนส่งเขตพื้นที่ ๔ ถึงสำนักงานขนส่งเขตพื้นที่
๔ กลับรถไปตามเส้นทางเดิม แยกซ้ายไปตามถนนร่วมพัฒนา ผ่านวัดใหม่กระทุ่มล้ม แยกซ้ายไปตามถนนวิบูลย์สาธุกิจจนสุดเส้นทางที่วัดลำต้อยติ่ง
ช่วงตลาดหนองจอก - ถนนเชื่อมสัมพันธ์ - การเคหะฉลองกรุง
เริ่มต้นจากตลาดหนองจอก ไปตามถนนบุรีภิรมย์ แยกซ้ายไปตามถนนเชื่อมสัมพันธ์ แยกซ้ายไปตามถนนสุวินทวงศ์
แยกขวาไปตามถนนร่วมพัฒนา แยกขวาไปตามซอยสมานพัฒนา จนสุดเส้นทางที่การเคหะฉลองกรุง

ประกาศ
ณ วันที่ ๑๘ มีนาคม พ.ศ. ๒๕๕๐
สุรชัย
ธารสิทธิ์พงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

วัชศักดิ์/ผู้จัดทำ
๔
พฤษภาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๓๔ ง/หน้า ๑๗๑/๑๙ เมษายน ๒๕๕๐